Diari Oficial de la Generalitat Valenciana


Sumari del DOGV 4209, del 13-03-2002 (2002/2110)

ORDRE de 15 de febrer de 2002, de la Conselleria de Cultura i Educació, per la qual s'atribuïx la denominació específica de Menicil al Centre de Formació de Persones Adultes de Manises.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2110


Data del document
:   15-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Manises
    * educació permanent

ORDRE de 15 de febrer de 2002, de la Conselleria de Cultura i Educació, per la qual s'atribuïx la denominació específica de Menicil al Centre de Formació de Persones Adultes de Manises. [2002/X2110]
  
El Consell Escolar del Centre de Formació de Persones Adultes de Manises, en la sessió del dia 26 de juny de 2001, va aprovar, per unanimitat, sol·licitar per al mencionat centre la denominació específica de Menicil. Esta proposta fou aprovada pel Consell Escolar Municipal de la citada localitat en la sessió del dia 24 d'octubre de 2001.
  
El terme Menicil fa referència a l'antiga denominació d'esta vila, anomenada així pels musulmans quan foren senyors d'Espanya. Vol dir ?el meu assentament' o ?el meu senyoriu', denominació que es deu a les paraules pronunciades pel cabdill principal que es va allotjar en este lloc i que després per la mudança dels temps i pobladors es va transformar en Manises.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. Supletòriament hi és aplicable l'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre. El citat article establix que als centres existents, el consell escolar podrà proposar-ne la denominació específica a la Conselleria, després de l'informe favorable del consell escolar municipal o, en cas que no n'hi haja, del ple de l'ajuntament a què pertanyen.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Menicil al Centre de Formació de Persones Adultes de Manises, codi 40590931.
  
DISPOSICIÓ ADDICIONAL
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 15 de febrer de 2002
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 juliol), la subsecretària,